34. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α4β/οικ. 2250 της 3/17 Ιουν. 1981 (ΦΕΚ Β΄ 347) Περί καθορισμού προσόντων εκπαιδευτικού προσωπικού των Ανωτέρων Σχολών Αδελφών Νοσοκόμων, Αδελφών Νοσοκόμων και Επισκεπτριών. Έχοντας υπόψη: 1.Τις διατάξεις της παρ. 11 του άρθρ. 49 του Νόμ. 576/1977 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 2.Την έλλειψη προσώπων που να έχουν προσόντα που προβλέπονται στο άρθρ. 33 του πιο πάνω νόμου για τη κατάληψη θέσεων εκπαιδευτικού προσωπικού των Ανωτέρων Σχολών Αδελφών Νοσοκόμων, αποφασίζουμε: Καθορίζουμε τα προσόντα του εκπαιδευτικού προσωπικού των Ανωτέρω Σχολών Αδελφών Νοσοκόμων και Αδελφών Νοσοκόμων και Επισκεπτριών για την κατάληψη των κενών θέσεων ως εξής: 1.Διευθύντρια Σχολής: Δίπλωμα αναγνωρισμένης Ανωτέρας Σχολής Αδελφών Νοσοκόμων τριετούς φοιτήσεως της ημεδαπής ή ισότιμης Σχολής της αλλοδαπής ετήσια τουλάχιστον πανεπιστημιακή μετεκπαίδευση στην ημεδαπή ή αλλοδαπή σε εκπαιδευτικά ή διοικητικά θέματα και δεκαεπταετής προϋπηρεσία που θα έχει διανυθεί με τα τυπικά προσόντα  του Κλάδου αυτού από την οποία επτά τουλάχιστον   χρόνια   σε    Σχολή     Αδελφών   Νοσοκόμων (Αντί για τη σελ. 640,09(δ) Σελ. 640,09(ε) Τεύχος 1308 Σελ. 83 2.Υποδιευθύντρια Διευθύνουσα Σπουδών Σχολής: Δίπλωμα αναγνωρισμένης Ανωτέρας Σχολής Αδελφών Νοσοκόμων τριετούς φοιτήσεως της ημεδαπής ή ισότιμης Σχολής της αλλοδαπής, ετήσια τουλάχιστον πανεπιστημιακή μετεκπαίδευση στην ημεδαπή ή αλλοδαπή σε εκπαιδευτικά ή διοικητικά θέματα και δεκαπενταετής προϋπηρεσία που θα έχει διανυθεί με τα τυπικά προσόντα του κλάδου αυτού από την οποία πέντε τουλάχιστον χρόνια σε Σχολή Αδελφών Νοσοκόμων. 3.Εκπαιδεύτρια Αδελφή: Δίπλωμα αναγνωρισμένης Ανωτέρας Σχολής Αδελφών Νοσοκόμων τριετούς φοιτήσεως της ημεδαπής ή ισότιμης Σχολής της αλλοδαπής και διετής προϋπηρεσία που θα έχει διανυθεί με τα τυπικά προσόντα του κλάδου. Προτιμούνται όσες έχουν μετεκπαίδευση σε θέματα εκπαιδευτικά. 4.Προϊσταμένη Αδελφή: Δίπλωμα αναγνωρισμένης Ανωτέρας Σχολής Αδελφών Νοσοκόμων τριετούς φοιτήσεως της ημεδαπής ή ισότιμης Σχολής της αλλοδαπής. Με την Α4β/208/18-29 Ιαν. 1982 (ΦΕΚ Β΄ 38) απόφ. Υπ. Παιδείας και Κοιν. Υπηρεσιών, ορίστηκε, ότι η άνω απόφαση αφορά τον καθορισμό προσόντων εκπ/κού προσωπικού μόνο των Ανωτέρων Σχολών Αδελφών Νοσοκόμων. 